महाराष्‍ट्र और गुजरात दोनों अपने-अपने स्‍थापना दिवस को धूमधाम से मनाते हैं. राज्‍य सरकार की ओर से विशेष सांस्‍कृतिक कार्यक्रमों का आयोजन किया जाता है. महाराष्‍ट्र सरकार तो इस दिन ऐतिहासिक श‍िवाजी पार्क में परेड का आयोजन करती है. यही नहीं राज्‍य के मुख्‍यमंत्री 'हुतात्‍मा चौक' पर जाकर उन लोगों को श्रद्धांजलि देते हैं जिन्‍होंने महाराष्‍ट्र राज्‍य की स्‍थापना के लिए अपने प्राणों का बलिदान दिया था. इसके अलावा स्‍कूल-कॉलेजों में भी कई तरह के रंगारंग कार्यक्रम आयोजित किए जाते हैं.